बरनाला में भास्‍कर के दो पत्रकारों जितेंद्र देवगन तथा हिमांशु दुआ पर भाजपा नेता तथा उसके सहयोगियों द्वारा किए गए जानलेवा हमले में अभी तक किसी की गिरफ्तारी नहीं हुई है. इस मामले से निपटने के लिए बनाई गई एक्‍शन कमेटी की मीटिंग में सभी आरोपियों को तत्‍काल अरेस्‍ट करने की मांग की गई. एक्‍शन कमेटी ने चेतावनी दी है कि अगर 48 घंटों के भीतर आरोपी पुलिस गिरफ्त में नहीं आए तो पत्रकार संगठन और सामाजिक ईकाइयां पुलिस और राज्‍य सरकार के खिलाफ संघर्ष का बिगुल फूंक देंगे.